**Muudatus nr 4**

23.11.2018 sõlmitud

üürilepingule nr Ü15293/18

KOKKULEPE ÜÜRILEPINGU MUUTMISEKS

**Riigi Kinnisvara AS**, registrikood 10788733, asukoht Tartu mnt 85, 10115 Tallinn (edaspidi nimetatud *üürileandja*), mida esindab põhikirja alusel juhatuse esimees Kati Kusmin

ja

**Eesti Vabariik Tarbijakaitse ja Tehnilise Järelevalve Ameti kaudu,** registrikood 70003218, asukoht Endla tn 10a, 10142 Tallinn (edaspidi nimetatud *üürnik*), mida esindab 09.05.2022 käskkirja nr 1.4-1/22-106 alusel peadirektor Kristi Talving,

edaspidi eraldi või ühiselt nimetatud *pool* või *pooled*,

võttes arvesse, et:

1. poolte vahel on 23.11.2018 sõlmitud üürileping nr Ü15293/18(edaspidi nimetatud *leping*), mille kohaselt on üürnikul õigus kasutada **Tallinnas Endla 10a** asuvat üüripinda;
2. seoses üüripinnal teostavate ventilatsioonisüsteemi parendustöödega on pooled kokku leppinud, et üürnikul ei ole kohustust perioodil 20.02.2023 – 31.03.2023 tasuda kõrvalteenuseid, vastavad kulud kannab üürileandja,

leppisid kokku alljärgnevas (edaspidi nimetatud *kokkulepe*):

1. Pooled on kokku leppinud, et seoses üüripinnal teostavate ventilatsioonisüsteemi parendustöödega ei ole üürnikul kohustust perioodil 20.02.2023 – 31.03.2023 tasuda kõrvalteenuseid, vastavad kulud kannab üürileandja.
2. Muuta **lepingu lisa nr 3 „Üür ja kõrvalteenuste tasu“** ja asendada see alates 20.02.2023 kokkuleppe lisaga nr 1.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe on koostatud ja allkirjastatud digitaalselt. Kokkulepe jõustub viimase digiallkirja andmise kuupäevast arvates.

**Kokkuleppe lisa:**

1. **Lisa nr 1** **– Lepingu lisa nr 3 - Üür ja kõrvalteenuste tasu**

**Üürileandja Üürnik**

*(allkirjastatud digitaalselt) (allkirjastatud digitaalselt)*

Kati Kusmin Kristi Talving

juhatuse esimees peadirektor

Riigi Kinnisvara AS Tarbijakaitse ja Tehnilise Järelevalve Amet